Sitzenberg das Fischerdorf von Leopold Zarrer (Fasching 2007)
Es gibt nichts Schöneres auf dieser Welt,
als Sitzenberg, das Fischerdorf im Tullnerfeld,
das Fischerdorf ist so bekannt
wir liefern Fisch ins ganze Bundesland
wir liefern in jeder Größ und jeder Läng
uns werd`n die Fisch jetzt jedes Joahr scho z`wenig
i sog euch ans – des is net g`log`n
tonnenweise hob`m mir die Fisch an Land gezog`n
und alle von höchster Qualität,
denn unsere Fisch, ob Votta oder Muada,
die krieag`n bei uns nur das allerbeste Fuada.
Jo, i kann nur für unsern Fischmarkt werb´n.
Des muaß noch a größers Volksfest werd´n
1000 Leut kommen zu uns zum Fischfang her
und i wett, nächstes Joahr sand´s weit no mehr,
i woaß no net, wir mir das dann in Zukunft schoff´n,
do geht's dann zua wia am Meer, in an Fischerhafen.
Jo und ans is – dos is euch net neich
es gibt auch Räuber in unsern Karpfenteich,
Hechte und Konsort´n, die alle auf Beute woart´n,
jo für die kloan Fisch, do wird des immer schlimmer,
die kennan si nur rett`n mit`n schwimma,
die kennan nur schwimma und nur bet`n
und sie net amoi ans Ufer rett`n,
und so etwos regt mi scho immer auf,
es zoit jo imma nur da kloane drauf.
Und hot so a großer Fisch an klan bei der Floss`n,
den loßt er immer aus – und nimmt eham eine in die Gosch`n.
Und horchts ma zua – i tua eich heit versprecha
Wir werd`n in ein paar Joahr den Rekord dann nochmals brechn,
denn vor kurzem hob i dem Teichausschuss an Vorschlag g`mocht
Wos unser Fischerdorf donn no bekannter mocht
I sog euch oans – dos is koa Schmäh –
Vielleicht is dos von mir jo nur a Schnapsidee,
i woas ober no net wia i dazua kumm
zu a poar Goldfisch von an Aquarium.
A Fischerldoktor muaß do her – der ist studiert,
der muaß uns sog`n wiea so a Goldfisch ums hundertfache größer wird.
Und is unser Fischzucht vom Erfolg –
Ist unser Fischerdorf donn volla Gold,
do wurtat denen Herr`n in Brüssel bang,
won wir Goldfisch hab`n mit 1 m Läng.
Trotzdem is des net zum loch`n
wir müsst`n dann unsern Teich sehr streng bewoch`n
des währ recht schön und auch ganz lieab,
wir müsst`n ihn schütz`n vor die Dieab,
nur muaß si unser Hr. Bürgermeister sehr beeil`n,
des wahr nehmlich für unsre Gemeinde die erste Goldmedaille.
Auch sonst hab`n wir in unsern Fischerdorf no viel zu biet`n,
denn bei uns san net all zu streng die Sitt`n,
des muaß i euch jo schnell no sog`n,
aber des kommt im Summer erst zum trog`n
immer mehr wird er bekannt, unser Badestrand
viel hätt`n glaubt es is woas g`scheh`n
dabei woar nur a hübsche Badenix`n, do zum Sehn,
sie woa blond und hübsch und kurvenreich –
so is g`leg`n bei uns am Badesteg.
Do kannst dich hinter de Ohrn nur kratz`n
da Bus`n woa als wiea a Luftmatrotz`n
ob er Sepp hoaßt oder Edi
bei so a Schönheit hätts a jeder g`nedi
do krieagt jedes Mannsbild jo a anders G´fühl
wanns is ob`n ohne, unt net füh.
Jo es gibt Wassernixn, i muaß scho sog`n
die zoag`n olles her woas zum herzog`n hob`n
do ging`s donn zua, am Samstag, Sonntag
wonn zum sehn is so a Busnwunda
und für so a Wossanix`n laßt si dann koa Blick vermeid`n
wonn sie sich zum Bad`n so enkleidet,
woas glaubst wonn wir den Teich net hätt`n.
A weng a Musik no am Badestrand
die fremden Gäst – die nahmt`n bei uns Überhand.
Und zwickst dir auf a so a Henn
zum Schluss mochst dirs dann no bequem
glaubst du bist im 7. Himmel
und dann ,hintnoch, dann kommt das Schlimme,
mochst ois guad und ganz agrat
holst dir dann an Herzinfarkt,
liegst dann do, auf da Dacka,
krieagst von dein Weiberl dann no bracka
und sie, für des koa Einsicht hot
dann bist du g`storbm – für immer Tod.
horchst auf mi – und auf mei Red`n
da Herr Pforra is jo a dageg`n
i muaß dir sog`n, lieaba Mann
loss die Finger do davon
du duast die Wassernixn jo net kenna
die mocht si jo an Spass nur draus
und dahoam host du dann den Scherb`, auf.
Zuerst denkst du nur an einen Kuss
und dahoam host an Streit und an Verdruss
jo mir nehman alles in Kauf,
hauptsoch – mit`n Fremdenverkehr, do geht`s berauf
und jetzt passt`s auf, i moch kann Schmäh
a großa Fisch is in Frankreich und in Übersee
wenn i auch wollt, <//span>und i gern mächt
aber für so große Fisch hob i koa Fischerrecht
und do brauchst a ries`n lange Angelschnur
woas reicht von Reidling bis nach Singapur.
Jo, als Raubfisch woarn`s ena 3
aber der Flöttl woar da weiße Hai,
do woast net, sollst wana oder lochn
der tuad mit unsern Göd wieder in der Karibik Urlaub machen
und der Elsner woar dabei, jo, an dem Raub
der mocht si nach Frankreich aus`n Staub
dort kann er an Herzkranken magieren
und is auf keinem Fall nach Österreich zu transportieren.
Der macht sich alles schön und auch bequem
der kann in Frankreich wie a Herrgott leb`n.
Nur der 3. Raubfisch, der is oarm,
der hot bei der Gewerkschaft, jo sein Job verlorn,
da Monatslohn woar eam scho z`wenig
Jetzt habn`s in die Kassa einiglangt, Millionen san verschwund`n
und bis jetzt haben`s no koan Kreizer g`fundn.
I tua meine Nerven nimma strapeziern
die waren Weltmeister entstehn
des Göd is furt – für immer weg
und Schuld is do da Aufsichtsrat
jo da Elsner is a großer Fisch
der ziagt uns alle übern Tisch.
Unser Fischerdorf des is a Pracht
Für alles wird bei uns Werbung g`macht,
i find des guad und auch sehr schön
bei uns gibt`s sogaor scho an Karpfenwein.
Da Weinbauer is a Reidlinger,
hoaß`n tuad er Keiblinger.
Seits schnell still und gebt`s a ruah
i hob groad an Biss an meiner Angelschnur,
des is a Großer, ganz a gfüllta
der zahd scho an, als wie a Wülda,
für heut hob i des Fischerrecht,
is euch kloa das i den größte`n Fisch heut fonga mecht.
I moa i hob heut Glück, mit`n Beiß`n
Die Schnur is g`spannt, jo zum Zerreiß`n
I hob an da Angel an Groß`n, ganz an Foastn
könnts ma gratuliern zu diesem Fang,.
den hob i scho do – und jetzt an Land
i moa der is von de Fisch der Burgermasta.
Wiea i den g`fangen hab – hot er no g`locht
doch leider haben`s eahm vor langer Zeit scho Mundtod g`macht,
der halts net long aus, do in da Sunn
aber der kanns net sag`n, der is stumm.
Trotzdem hab i mit dem Fisch a banga,
denn so an groß`n, hot in unsern Teich no kana g`fangn.
Aber i tua eam hoch und heilig versprechn,
i tua eam net weh und a nix brecha,
der krieagt in unsern Teich weiter a Quartier,
so a Fisch is jo koa Streicheltier.
Der Fisch is bei uns gezählt und registriert
bis er aufs Joahr dann wieder g`fangen wird,
des woars für heuer bis aufs Joahr.